**2. JŪLIJā, plkst. 10:00**

Tiešraides translācija – Svētku dalībnieku gājiens “Novadu dižošanās”

*Tiešraides translācijas sākums plkst.10.00. Translācijas beigas – pēc Madonas novada dalības svētku gājienā.*

Dziesmusvētku 150-gades gājienā pirmo reizi kopā satiksies jaunizveidotie Latvijas novadi. Kur vēl labāk sevi varēs parādīt? Kāda ir katra novada kultūrzīme, ar ko var dižoties un gājienā izrādīt novada priekšā? Ieraudzīsim mūsu šodienas kultūras bagātību novadu savdabībā.

Dziesmusvētku dalībnieku gājiens ir neatņemama svētku tradīcijas sastāvdaļa. Kā krāšņa upe tas vijas par galveno Rīgas ielu, aizsākoties pie Brīvības pieminekļa un noslēdzoties pie Dailes teātra. Tautas tērpu krāšņums, gaviles, satikšanās prieks un Dziesmusvētku svinēšana.

Mākslinieciskais vadītājs, producents Reinis Druvietis.

**5. JŪLIJā plkst. 21:00**

Tiešraides translācija – pūtēju orķestru koncerts “Laiks iet pāri”

Muzicēšana pūtēju orķestros līdzās kordziedāšanai ir neatņemama latviešu Dziesmusvētku tradīcijas sastāvdaļa. XXVII Vispārējie latviešu Dziesmu un XVII Deju svētki notiek svētku tradīcijas simtpiecdesmitgades zīmē, tādēļ Pūtēju orķestru lielkoncerts veidots kā ceļš no pūtēju orķestru tradīcijas aizsākumiem līdz mūsdienīgam skanējumam. Pūtēju orķestrim dažādos laikos Latvijā ir bijusi svarīga vieta gan sadzīvē, spēlējot zaļumballēs, bērēs un kāzās, gan vēstures griežos un Brīvības cīņās. Koncerts veidots kā latviešu tautas vīrišķības un pieaugšanas stāsts – no gana stabulītes, strēlnieka dziesmām un karavīra staltuma – līdz ēverģēlībām ballītēs un dziļai emocionalitātei laikmetu griežos.

Koncertā piedalās visi Latvijas pūtēju amatieru orķestri, solisti, tautas deju un laikmetīgās dejas dejotāji.

Mākslinieciskais vadītājs Jānis Retenais, asistents Tomass Kokamegi
Režisore un scenārija autore Elīna Apsīte
Scenogrāgs Gints Gabrāns, gaismu mākslinieks Egils Kupčs
Horeogrāfes Diāna Gavare  un Lilija Lipora
Intermēdiju mūzikas autors Edgars Lipors
Projekta vadītājs Armands Leimanis

**8. JŪLIJā plkst. 22:00**

Tiešraides translācija – deju lieluzvedums “Mūžīgais dzinējs”

Latvijas novadu krāsas koši iemirdzēsies deju lieluzvedumā “Mūžīgais dzinējs”, kas iecerēts kā veltījums izziņas kārei un mūžīgās izaugsmes meklējumiem, dejās un stāstos atainojot dažādu laiku Latvijas apceļotāju pieredzēto, sajusto un secināto.

Deju lieluzveduma “Mūžīgais dzinējs” repertuārā iekļautas 33 dejas, no tām trīspadsmit godalgotas jaunrades dejas un septiņas dejas no Latvijas skatuviskās dejas Zelta fonda.

Mākslinieciskie vadītāji un koncepcijas autori – Jānis Ērglis un Jānis Purviņš
Koncepcijas un tekstu autors – Kaspars Bērziņš
Koncepcijas un video mākslinieciskās koncepcijas autore – Madara Gruntmane-Dujana
Scenārija autors, režisors, uzveduma līdzautors – Kārlis Krūmiņš
Scenogrāfijas koncepcijas autors un scenogrāfs – Didzis Jaunzems
Komponists – Rihards Zaļupe
Video māksliniece – Zane Zelmene
Projekta vadītāja – Maruta Alpa

**9. JŪLIJā plkst. 19:30**

Tiešraides translācija – noslēguma koncerts “Kopā augšup”

Noslēguma koncerts “Kopā Augšup” ir veltījums Dziesmusvētku tradīcijas 150. gadadienai**un mūsu visu** **kopīgajai un gaišajai rītdienai.**

Mežaparka Sidraba birzī **- par godu svētku norisei atjaunotajā estrādē**, pieredzējušu virsdiriģentu un goda virsdiriģentu vadībā skanēs jauktie, sievu, vīru, senioru, bērnu un jauniešu kori, pūtēju orķestri un kokļu ansambļi. Latvijas novadu krāsas vizēs**jaunradītas mūzikas svītas un deju** sniegumā. Kā vienā elpā izskanēs arī pašu koristu izvēlētās 15 iecienītākās kordziesmas, iemirdzēsies latviešu kormūzikas dimanti plašā vēsturiskā spektrā – no Dziesmusvētku zelta fonda līdz mūsdienām, pirmatskaņojumus piedzīvojot L.Ritmanes un J.Jančevska jaundarbiem.

Piedalās:

Goda virsdiriģenti: Jānis Erenštreits, Juris Kļaviņš, Jēkabs Ozoliņš, Arvīds Platpers, Jānis Zirnis, Lilija Zobens
Virsdiriģenti: Kaspars Ādamsons, Aira Birziņa, Gints Ceplenieks, Ivars Cinkuss, Agita Rimšēviča, Mārtiņš Klišāns, Sigvards Kļava, Māra Marnauza, Māris Sirmais, Ints Tetrovskis, Ilze Valce, Romāns Vanags
Pūtēju orķestra virsdiriģenti: Raitis Ašmanis, Haralds Bārzdiņš, Guntis Kumačevs, Jānis Puriņš, Egons Salmanis
Goda virsvadītājaIngrīda Edīte Saulīte
Deju virsvadītāji**:**Iveta Pētersone-Lazdāne, Dace Advijone, Jānis Ērglis, Jānis Purviņš, Gunta Skuja, Ilze Mažāne, Baiba Šteina, Dagmāra Bārbale, Taiga Ludborža, Zanda Mūrniece

NBS Štāba orķestris,  Grupa “Raxtu Raxti”, instrumentālā grupa, “Saucējas”, “Tarkšķi”, “Suitu dūdenieki”, "Austras koks", Marina Rebeka, Agnese Pauniņa, Ance Krauze, Elīna Seile, Alise Baumane, Kamila Siliņa, Paula Bička, Olīvija Gulbe, Aleksandra Špicberga, Kristīne Kārkle-Kalniņa u.c.

Mākslinieciskās darba grupas vadītājs Romāns Vanags
Mākslinieciskā darba grupa: diriģentes Agita Rimšēviča un  Aira Birziņa, pūtēju orķestru diriģents  Guntis Kumačevs, horeogrāfe un deju virsvadītāja Iveta Pētersone-Lazdāne
Režisors Reinis Suhanovs
Scenogrāfs Austris Mailītis